Χειρουργική ανατομία του προσωπικού νεύρου στη λιθοειδή του μοίρα
Creators: name: Ευσταθίου, Ηλιάνα Χρήστου
Publisher: name: Aristotle University of Thessaloniki
Year: 2023
Subjects: Προσωπικό νεύρο
Παραλλαγές
Οστικό έλλειμμα
Facial nerve
Variation
Dehiscence

description: Η πορεία του προσωπικού νεύρου στη λιθοειδή του μοίρα χαρακτηρίζεται από μεγάλη πολυπλοκότητα, δεδομένου ότι γειτνιάζει με εξίσου πολύπλοκες ανατομικές δομές. Τα ακουστικά και αιθουσαία τμήματα του έσω ους, η μήνιγγα του μέσου και οπίσθιου κρανιακού βόθρου, ο σιγμοειδής κόλπος, ο σφαγιτιδικός βολβός και η έσω καρωτίδα είναι αρκετά κοντά ώστε να άπτονται της προσοχής του χειρουργού. Σκοπός της παρακάτω μελέτης είναι η ενδελεχής διερεύνηση των ανατομικών παραλλαγών διάπλασης, πορείας και εντόπισης του προσωπικού νεύρου στη λιθοειδή του μοίρα. Ειδικότερα, τίθεται το ερευνητικό ερώτημα του εάν παρατηρούνται συχνά οι παραπάνω αποκλίσεις εκ του τυπικού με άμεση επιβάρυνση της χειρουργικής μεθοδολογίας που επιχειρείται σε παθήσεις του μέσου ωτός. Για τις ανάγκες της συστηματικής ανασκόπησης, αναζητήθηκαν μέσω εξειδικευμένων βάσεων δεδομένων (μηχανές αναζήτησης δημοσιευμένης βιβλιογραφίας) άρθρα που αναφέρονται στη χειρουργική ανατομία του μέσου ωτός στις ανωμαλίες και στις παραλλαγές του προσωπικού νεύρου στην λιθοειδή του μοίρα. Εκτελέστηκε συστηματική ανασκόπηση των πρωτογενών μελετών και ειδικότερα των μελετών περιπτώσεων, των oμότιμων αναθεωρήσεων, των πρακτικών συνεδρίων, των συγχονικών και των επιδημιολογικών μελετών και ορισμένων συστηματικών ανασκοπήσεων με πλήρη κι ελεύθερη πρόσβαση κειμένου της τελευταίας δεκαετίας. Μεταξύ των μελετών που πληρούσαν τα κριτήρια ένταξης στη μελέτη, αναδείχθηκαν σοβαρά στοιχεία σχετικά με την μεταβλητότητα διάπλασης, πορείας και εντόπισης του προσωπικού νεύρου στη λιθοειδή του μοίρα, που αρμόζουν της προσοχής του ειδικού ωτορινολαρυγγολόγου που επεμβαίνει χειρουργικά στην περιοχή. Όπως συμπεραίνεται, οι παραλλαγές του προσωπικού νεύρου δεν είναι τόσο συχνές στο πλαίσιο της καθημερινής χειρουργικής πρακτικής. Παρόλα αυτά οι χειρουργοί ΩΡΛ πρέπει να εξασκούνται πρακτικά και θεωρητικά συχνά με στόχο την άμεση και απρόσκοπτη παρατήρηση αυτών των ανωμαλιών που δυνητικά βλάπτουν την υγεία και τη λειτουργία, την ψυχολογία και την ευημερία των ασθενών.
description: The course of the of facial nerve through the petrous part of the temporal bone is characterized by great complexity, since it is adjacent to equally complex anatomical structures. The auditory and vestibular parts of the inner ear, the meninges of the middle and posterior cranial fossa, the sigmoid sinus, the jugular bulb, and the internal carotid artery are close enough to attract the attention of the surgeon. The purpose of the following study is the thorough investigation of the anatomical variations of the structure, course and topography of the facial nerve in the temporal bone. In particular, the research question is whether the above deviations are often observed with a direct burden on the surgical methodology attempted in diseases of the middle ear. For the needs of the systematic review, databases were searched for articles referring to the surgical anatomy of the middle ear, in anomalies and variations of the facial nerve in its course to the temporal bone. A systematic review was done of primary studies and in particular case studies, peer reviews, conference papers, cross-sectional and epidemiological studies and some systematic reviews with full and free text access of the last decade. Among the studies that met the criteria for inclusion in the study, there was serious evidence regarding the variability of the structure, course and topography of the facial nerve in its course through petrous bone, worthy the attention of the specialist otolaryngologist who operates in the area. In conclusion, variations of the facial nerve are not that common in the context of daily surgical practice. Nevertheless, ENT surgeons must practice frequently both practically and theoretically with the aim of directly observing these abnormalities that are potentially detrimental to the health and function, psychology and well-being of patients.